Φαλκόβοινος

Ο φαλκόβοινος (επιστημονική-λατινική ονομασία Phalcoboenus) είναι γένος αρπακτικών πουλιών, που (όπως και τα άλλα γένη της υποοικογένειας πολυβορίνες ή καρακαρίνες) είναι γνωστά με την κοινή ονομασία καρακάρα (caracara).

Τα είδη του φαλκόβοινου ζουν σε ανοικτά ενδιαιτήματα με ελάχιστη βλάστηση, στις Άνδεις, στην Παταγονία και στις Νήσους Φώκλαντ. Οι ενήλικες φαλκόβοινοι ξεχωρίζουν εύκολα, έχοντας γυμνό κίτρινο, πορτοκαλί ή κόκκινο δέρμα στο πρόσωπο και μαύρο κατά βάση πτέρωμα με ποικίλο ποσοστό λευκού. Από την άλλη, τα νεαρά άτομα είναι γενικώς καφετιά, με ανοικτό ροδόγκριζο δέρμα προσώπου. Οι φαλκόβοινοι είναι πουλιά που προσαρμόζουν πολύ τη συμπεριφορά και τη διατροφή τους ανάλογα με τις συνθήκες και τις ευκαιρίες που τους δίνονται. Συνήθως παρατηρούνται να περπατούν στο έδαφος, όπου τρέφονται με πτώματα και με οποιοδήποτε μικρό ζώο μπορέσουν να συλλάβουν.

Είδη
Σήμερα γίνονται γενικώς αποδεκτά τα εξής τέσσερα είδη στο γένος φαλκόβοινος, που διαχωρίσθηκαν μεταξύ τους με αλλοπατρική εξέλιξη:

 Εικόνα  Επιστημονική ονομασία  Κοινές ονομασίες  Γεωγρ. κατανομή120px  Phalcoboenus carunculatus καρακάρα με λειρί  Εκουαδόρ και Κολομβία 120px  Phalcoboenus megalopterus ορεινό καρακάρα  Βολιβία, Χιλή, Περού και Αργεντινή120px  Phalcoboenus albogularis λευκόλαιμο καρακάρα  νότια Χιλή και Αργεντινή120px  Phalcoboenus australis γραμμωτό καρακάρα  Γη του Πυρός και κυρίως Νήσοι Φώκλαντ

Υπήρχε επίσης ένα εξαφανισμένο προϊστορικό είδος, το Phalcoboenus napieri, που είναι γνωστό από ημιαπολιθωμένα υπολείμματα, που ανεσκάφηκαν σε αποθέσεις τύρφης στις Νήσους Φώκλαντ και περιγράφηκαν το 2016. Το είδος αυτό πήρε την ονομασία του από το όνομα του Ρόντυ Νάπιερ, ιδιοκτήτη της Νήσου Γουέστ Πόιντ των Φώκλαντ.Mark P. Adams και Robin W. Woods: «Mid-Holocene Falkland Islands bird bones from a peat deposit, including a new species of caracara», Emu, έτος 2016

Παραπομπές

Πηγές
 Jaramillo, Alvaro, Burke, Peter, & Beadle, David: Birds of Chile, εκδόσεις Christopher Helm, Λονδίνο 2003, ISBN 0-7136-4688-8

Φαλκοβοινος